喺香港修例風波期間，無綫電視對運動採取負面態度，喺新聞同其他節目內容上都偏幫政府，結果引起唔少市民不滿，喺一啲抗議現場，經常發生示威者包圍tvb記者同採訪車嘅情況。有傳媒比較報導篇幅，亦發現無綫畀反送中運動示威者解釋立場嘅機會比起其他媒體為少，甚至喺剪接上嘗試塑造反送中示威人士「先撩者賤自作自受」嘅訊息。